**NASTAVNA PRIPREMA ZA NASTAVNI SAT HRVATSKOGA JEZIKA**

|  |  |
| --- | --- |
| Nastavni predmet | Hrvatski jezik |
| Tip sata  | interpretacija pjesme |
| Predmetno područje | B. Književnost i stvaralaštvo |
| Nastavna jedinica  | Čekaj me, more!, Irena Ivetić |
| Odgojno-obrazovni ishod | OŠ HJ B.3.1. Učenik povezuje sadržaj i temu književnoga teksta s vlastitim iskustvom.OŠ HJ B.3.2.Učenik čita književni tekst i uočava pojedinosti književnoga jezika. |
| Razrada ishoda na razini aktivnosti |  Učenik:- pažljivo i uljudno sluša sugovornika ne prekidajući ga u govorenju- iskazuje misli i osjećaje nakon čitanja književnoga teksta - prepoznaje temu književnoga teksta - povezuje doživljaj i razumijevanje književnoga teksta s vlastitim misaonim i emotivnim reakcijama na tekst- argumentira vlastite doživljaje i zaključuje o uočenim vrijednostima književnoga teksta- objašnjava osnovna obilježja pjesme |
| Odgojno-obrazovna očekivanja međupredmetnih tema | osr A.2.2. Upravlja emocijama i ponašanjem.osr B.2.2. Razvija komunikacijske kompetencije.uku A.2.3. Učenik se koristi kreativnošću za oblikovanje svojih ideja i pristupa rješavanju problema.uku B.2.3. Uz podršku učitelja, ali i samostalno, prema potrebi učenik mijenja plan ili pristup učenju. |
| Međupredmetna povezanost | Priroda i društvo |
| Vrednovanje | Vrednovanje za učenje: *Koja je ovo vrsta književnog teksta? Po čemu prepoznajemo pjesmu? Koliko ova pjesma ima kitica? Imaju li kitice jednak ili različit broj stihova? Koliko stihova ima svaka kitica? Ima li u ovoj pjesmi rime?*Samovrednovanje - procjenjivanje aktivnosti tijekom nastavnoga sata. |
| Metode učenja i poučavanja | čitanje i rad na tekstu, razgovor, usmeno izlaganje, pisanje |
| Nastavna sredstva i pomagala | udžbenik Zlatna vrata 3, pisanka, ploča, bočice, papirići, vrećica s predmetima |
| Mjesto izvođenja | učionica |
| Literatura | Kurikulum nastavnoga predmeta Hrvatski jezik za osnovne škole i gimnazije u Republici Hrvatskoj, Ministarstvo znanosti, obrazovanja i sporta, Zagreb, 2019.Kurikulum međupredmetne teme Osobni i socijalni razvoj za osnovne i srednje škole, Ministarstvo znanosti, obrazovanja i sporta, Zagreb, 2019.Kurikulum međupredmetne teme Učiti kako učiti za osnovne i srednje škole, Ministarstvo znanosti, obrazovanja i sporta, Zagreb, 2019. |

|  |  |  |  |
| --- | --- | --- | --- |
| TIJEK NASTAVNOGA SATA | Aktivnost učitelja | Aktivnost učenika | Trajanje |
| **Uvodni dio**MotivacijaUčiteljica najavljuje igru.*U ovoj vrećici nalaze se skriveni predmeti. Vaš zadatak je zatvorenih očiju izvući zagonetni predmet iz vrećice te pokušati pogoditi o kojem se predmetu radi. Dobro opipajte predmet prije nego li ga izvadite van te promislite o njegovoj teksturi, obliku i veličini prije nego odgonetnete o čemu se radi.**Na što vas asociraju ovi predmeti?* (sunčane naočale, šešir, maska za ronjenje, lopta, rukavice za plivanje )*Kada koristite ove predmete?* **Najava***Danas ćemo maštati. Zamislit ćemo da putujemo na more. Poslušajte zato pjesmu pod nazivom Čekaj me, more! autorice Irene Ivetić.***Središnji dio****Interpretativno čitanje** Učiteljica interpretativno čita pjesmu Čekaj me, more! autorice Irene Ivetić.**Emocionalno - intelektualna stanka**Učenici u tišini sređuju dojmove o pjesmi.**Izražavanje doživljaja**Učenici izražavaju dojmove o pjesmi*Kako se osjećate nakon slušanja pjesme? Što biste izdvojili kao najzanimljiviji dio pjesme?* **Interpretacija pjesme**Učiteljica upućuje učenike da pročitaju pjesmu u sebi.*Otvorite udžbenik na 124. stranici i u tišini pročitajte pjesmu. Ukoliko u pjesmi pronađete nepoznate riječi zaokružite ih.* Nakon čitanja učiteljica učenicima objašnjava nepoznate riječi, ukoliko ih ima.**Slijedi čitanje i analiza prve kitice.***Pročitat ćemo prvu kiticu i razgovarati o njoj.*Učiteljica proziva učenika da pročita prvu kiticu te nakon čitanja postavlja pitanja:*Koji mjesec književnica spominje u ovoj kitici?**Zašto spominje baš taj mjesec?**Kakve su škole u lipnju? Tko sniva ljetni san? Kakav se bliži dan? Koji je to dan? Za koje aktivnosti su nam potrebne peraje, badić i maska?***Slijedi čitanje i analiza druge kitice.**Učiteljica postavlja pitanja.*Kakav se otok spominje u ovoj kitici?**Čija se pjesma čuje?**Koji se miris osjeti?* *Tko sanja more cijele godine, djevojčica, dječak ili neka odrasla osoba? Po čemu to zaključujete? Pronađite stihove koji vas potiču na zaključak o tome.***Slijedi čitanje i analiza treće kitice.**Učiteljica postavlja pitanja.*Čiji šum sluti uho?**Koga djevojčica diže na noge?**Kakav ih zove drum?**Što bi to značilo?***Slijedi čitanje i analiza četvrte kitice.**Učiteljica postavlja pitanja.*Što znači kada kažemo da nas teške misli negdje neće naći?**Zašto djevojčica vrišti od sreće?**Kada se vi osjećate tako?**Koja je ovo vrsta književnog teksta? Po čemu prepoznajemo pjesmu? Koliko ova pjesma ima kitica? Imaju li kitice jednak ili različit broj stihova? Koliko stihova ima svaka kitica? Ima li u ovoj pjesmi rime?***Sinteza**Učiteljica zajedno s učenicima stvara i zapisuje plan ploče.*Kojoj književnoj vrsti pripada ovaj tekst?**Koja je tema pjesme?**Koliko kitica ima ova pjesma? Od koliko se stihova sastoji svaka kitica? Rimuju li se stihovi? Koji stihovi se rimuju?* Učenici prepisuju plan ploče.Znate li kako ćete vi provesti ljetne praznike? Ispričajte! Ima li sličnosti/razlike s pjesmom?**Završni dio:****Stvaralaštvo**Poruka u bociUčiteljica objašnjava zadatak.*Čuli ste kako je djevojčica maštala o odlasku na more.* *I vi ćete sad maštati, ali na malo drugačiji način.* *Pisat ćete poruke u boci. Poruke u boci su nastale prije mnogo godina kada nije bilo moguće komunicirati na različite načine kao sada. Pisali su ih ljudi sa željom da ih netko pročita te su ih bacali da plutaju morem i traže put do svog primatelja.**Na list papira koji ću vam podijeliti napisat ćete o čemu maštate kada razmišljate o ljetu.* *Kada napišete, svoje poruke ćete spremiti u boce i odložiti u naše „more“.* *Kada se vratimo s ljetnih praznika, izvaditi ćete vaše poruke iz boca, prisjetiti se svojih maštanja te vidjeti jesu li se nečija maštanja i ostvarila.*Nakon završenog rada, učenici čitaju svoje uratke, spremaju u bočice i odlažu u „razredno more“.Učiteljica najavljuje samovrednovanje.Sada ćete procijeniti koliko ste aktivno sudjelovali na nastavnom satu.Ako ste aktivno sudjelovali tijekom cijeloga nastavnoga sata – oponašati ćete plivanje.Ako niste u potpunosti sudjelovali u svim dijelovima nastavnoga sata – oponašati ćete ronjenje.Ako niste sudjelovali u nastavnom satu – pravit ćete se da sjedite na morskoj obali.Domaća zadaća: Naučiti izražajno čitati pjesmu. | - objašnjava zadatak- postavlja pitanje- najavljuje pjesmu- zapisuje naslov na ploču - interpretativno čita- postavlja pitanja- sluša- usmjerava učenike i potiče- objašnjava- postavlja pitanja- usmjerava učenike i potiče- postavlja pitanja- usmjerava učenike i potiče- postavlja pitanja- usmjerava učenike i potiče- postavlja pitanja- usmjerava učenike i potiče- postavlja pitanja- usmjerava učenike i potiče- piše- postavlja pitanja- usmjerava učenike i potiče- piše- objašnjava zadatak- usmjerava učenike i potiče- sluša- objašnjava- zadaje domaću zadaću | - slušaju uputu- promatraju- imenuju predmete- odgovaraju na pitanje- slušaju- slušaju- sređuju dojmove- iznose osjećaje- odgovaraju na pitanja- čitaju pjesmu- čitaju- slušaju- odgovaraju na pitanja- čitaju- slušaju- odgovaraju na pitanja- čitaju- slušaju- odgovaraju na pitanja- čitaju- slušaju- odgovaraju na pitanja- slušaju- odgovaraju na pitanja- slušaju- pišu- slušaju- pišu - čitaju- spremaju poruke u boce- slušaju- samovrednuju se- slušaju | 7 minuta28 min 10 min |
| **Prilagodbe za učenika s teškoćama** | - jasno usmjeravanje pažnje i ponavljanje uputa- provjeravanje razumijevanja izrečenog- pohvala za uspjeh- prilagođeno vrijeme za rad |

Plan ploče

|  |
| --- |
| Čekaj me, more! Irena IvetićKnjiževna vrsta: pjesmaTema: odlazak na morePjesma ima četiri kitice.Svaka kitica ima po četiri stiha.Rima: san – dan bijele – cijele stižem – dižem šum – drum… |

Prilog 1:

PJESMA

Irena Ivetić

 Čekaj me, more!

Miriše lipanj, prazne su škole,

torba već sniva svoj ljetni san…

Izvlačim badić, peraje, masku –

- bliži se i taj radosni dan!

Naš mali otok, pjesma cvrčaka,

miris borova i stijene bijele…

Plivanje, društvo, večeri tople

– to budna sanjam godine cijele.

Čekaj me, more, ja brzo stižem!

Uho već sluti valova šum.

Tatu i mamu na noge dižem,

zove nas bijeli, široki drum.

Naš mali otok, uvale tihe

– teške nas misli tu naći neće.

Čekaj nas, more, stižemo brzo !

Torbe su spremne! Vrištim od sreće!

Prilog 2

Poruka u boci - predložak

